[{"text_idx": "#000001", "text": "En vidpunkta artikolo verkita por Libera Folio la nova prezidanto de TEJO, Joop Kiefte, asertas ke ni jam atingis la Finan Venkon. La defioj kiuj \u201dunuavide aspektas kiel la disfalo de la Esperanto-mondo\u201d lau\u0306 li estas kreskodoloroj pro la adaptig\u0302o de la esperantistaj organizaj\u0302oj al novaj realaj\u0302oj."}, {"text_idx": "#000004", "text": "Unue, TEJO estas kompleksa organizo, kaj abundas miskomprenoj pri tio kio g\u0302i estas, kiel g\u0302i funkcias kaj kion oni atendu de g\u0302i. Mi devas konfesi ke ankau\u0306 por mi longe dau\u0306ris por tau\u0306ge kompreni c\u0302ion. Sed kerna, grava punkto estas ke g\u0302i konsistas el junaj Esperantistoj kaj reprezentas ilin, ne nepre (au\u0306 nepre ne?) nur por promocii Esperanton kaj alporti la finan venkon."}, {"text_idx": "#000011", "text": "Ni jam atingis finan venkon. Nia rolo nun nur restas kultivi tiun nian kulturon de interkomprenig\u0302o kaj amikeco internacia en tia nivelo ke pli kaj pli da homoj envie alig\u0302os."}, {"text_idx": "#000012", "text": "Joop Kiefte, prezidanto de TEJO"}, {"text_idx": "#000017", "text": "\u201cmultaj homoj, kiuj c\u0302iuj havas siajn proprajn ideojn pri TEJO kaj Esperanto. Mi s\u0302atas vortigi kelkajn el la komprenoj el tio c\u0302i tie, por ke ni havu pli sencan g\u0302eneralan dialogon pri tio kion ni faras.\u201d \u2014 Dankon, ke vi pretas fari tion chi tie publike en Libera folio!"}, {"text_idx": "#000018", "text": "Gratulon pro vortoj, kara Joop. Vi konas min preskau\u0306 persone kaj vi scias, ke mi deziras kaj laboros por via sukceso c\u0302ar via sukceso estas mia sukceso kaj nia sukceso estas sukceso de Eo. Sed mi devas denove g\u0302eni la esperantajn mumiojn kaj zombiojn kiu hipokrite parolac\u0302as pri frateco sed post IJK forlasas la malric\u0302an junulon reen en sia mizera vivo. Ni esp-istoj devas iri kune ien kaj ne nur vane babilac\u0302i sed labori kune por monapogi aktivecon de aliaj esp-istoj. Tiel kiel faras aliaj nacianoj kiam ili iras log\u0302i en alia lando. Tiel ni povas sponsori ec\u0302 mem tiu senutila kaj idiota UKon. Nun mi atendas la stonj\u0302eton de mumioj kaj zombioj kiu certe akre kritikos miajn gramatikajn erarojn au\u0306 alian banalaj\u0302on."}, {"text_idx": "#000033", "text": "Certe oni rajtas malsame opinii, sed mi forte opinias ke la estonteco de la movado pritemas lokajn organizojn. G\u0302is kiam la grandaj organizoj faras kernan celon starigi lokajn grupojn, ni dau\u0306re vidos la amasig\u0302adon de Esperanto flui en la manojn de nur la s Esperantistoj kiuj kapablas toleri la elspezon au\u0306 log\u0302i en la grandaj urboj, au\u0306 s\u0302ajne konstante vojag\u0302i al la grandaj kongresoj."}, {"text_idx": "#000035", "text": "La fina venko de Joop certe ne estas la fina venko, pri kiu la esperantistaro cxiam parolis, se ecx tiu ne estis tute la sama por cxiuj. Por Zamenhofo, la celo estis, ke cxiu homo parolu esperanton kiel duan lingvon. De tiu celo ni estas treege for, hodiaux eble pli for ol en la jaro 1930, sed cxiukaze, ni tiun celon klare ne atingis. Aldone, la vorto fina venko miaimprese havas nur sencon, se la vorto ion ajn signifas. Kiam la venko povas esti nomata \u201cfina\u201d? Nur tiam, kiam oni povas esti suficxe certa, ke la gxenerala uzado de esperanto laux la imago de Zamenhofo (kaj liaj samtempaj samideanoj) ne plu estas facile nuligebla. Sed ni ja hodiaux ne parolas pri nuligeblo da vasta apliko de esperanto, tute kontrauxe, ni ankoraux atendas, ke iuj institucioj, sxtataj kaj internaciaj, kiuj ne estas movadaj, uzas esperanton por siaj cxiutagaj celoj. Sed tio ne estas la okazo. Nek la EU nek la UN, nek Greenpeace nek la katolika eklezio, nek Greta Thunberg nek la Kardasxiana familio, nek Lufthansa, UBS aux Boeing uzas esperanton por io ajn. Ili plejparte ne ecx scias, ke gxi ekzistas. Kontraste al tio, dum la 1920/1930-aj jaroj estis internacia konferenco de entreprenistoj en Venecio, kie oni diskutis pri la utiligado de esperanto en la komerco. Pluraj grandaj firmaoj, kiel fluglinioj, aux la Frankfurtmajna foiro-societo, reklamis ankaux en esperanto. Internaciaj vortaroj pri elektrotekniko aux komerca intersxangxo aux pri la konvencia kodo por telegramoj inter alie ankaux enhavis esperanton. Hodiaux tiaj aferoj ne plu ekzistas. Cxu tiel aspektas la fina venko? Se jes, la fina venko ne estas distingebla de la fina malvenko. Difini, ke la nuna situacio estas la fina venko, por mi signifas, ke oni rezignis pri la celo de Zamenhofo. Tio estas ja en ordo, la Rauxmismo ja jam delonge ekzistas. Sed la rauxmistoj estis suficxe honestaj konstati, ke ili rezignis pri la fina venko kaj la celo de Zamenhofo, anstataux ol postuli, ke la celo de la finvenkistoj jam estas atingita."}, {"text_idx": "#000045", "text": "Denove vi mencias Hungarion kiel pozitiva ekzemplo. Do kie estas videblaj la \u201csukcesoj\u201d de la hungara modelo?"}, {"text_idx": "#000048", "text": "Se mi bone memoras, antau\u0306 25 au\u0306 30 jaroj okazis kampanjo pri tio, pri instruado de Esperanto en lernejoj. En Brazilo oni sukcesis kelkajn lokajn leg\u0302ojn permesante la aferon, sed neniam estis sufic\u0302a homforto por instrui Esperanton.\nKelkaj urboj kaj subs\u0302tatoj permesis la aferon, sed ne volis pagi instruistojn."}, {"text_idx": "#000049", "text": "En multaj landoj, ekzemple Germanio, vi ne devas peti permeson, c\u0302ar la instruado de Esperanto kiel kroma kaj libervola oferto estas permesita de jardekoj. Sed la Esperantistoj ne pas\u0302as tra la malferma pordego. Ili havas pliajn postulojn. La s\u0302tato devas devigi kaj pagi la instruistojn.\nDo ili mem pafas en sian genuon.\nSed mi neniam rimarkis aktivecojn por eluzi la oferton de la germana s\u0302tato por libervola instruado, kiun ec\u0302 eksteruloj povas fari. La listo de provoj estas ege limigita kaj mi delonge ne plu vidis ion en tiu c\u0302i direkto."}, {"text_idx": "#000054", "text": "Demandi pri la sukcesoj en Hungarujo estas simile sensenca afero kiel demandi pri la sukcesoj c\u0302e Duolingo: Respondoj ne venas, sed iuj aktivistoj pumpas pompajn nombrojn en la e-istan publikon."}, {"text_idx": "#000058", "text": "Faktoj, ne fantazioj, bonvolu prezenti. Se mi g\u0302uste komprenas, vi volas diri, ke en Hungario studantoj lernas Esperanton dum unu jaro por ekzameno.\nKaj poste? Kie ili estas?\nNi bone scias, ke studantoj hodiau\u0306 preferas rapide lerni ion por la \u201cpoentoj\u201d kaj post la ekzameno ec\u0302 pli rapide forgesas.\nTio ne estas \u201cdau\u0306ripova\u201d metodo por plivastigi Esperanton.\nMi donas al vi unu plian eblecon por prezenti la \u201csukcesojn de Hungario\u201d.\nSe vi ne respondas per faktoj, ni povas por eterne forgesi la aferon."}, {"text_idx": "#000061", "text": "Sed, Rolando, vi nun almenau\u0306 scias, kiu vi estas: \u201cperfidulo de Esperanto\u201d. Gratulon por tiu honora medalo, kaj bonvenon en la klubo! \ud83d\ude00"}, {"text_idx": "#000064", "text": "Eble la vera fina venko estis la amikoj, kiujn ni ekkonis lau\u0306 la vojo."}, {"text_idx": "#000068", "text": "Mi ne konsentis kun li, nek konsentas kun li nun, sed tio estas facile memorebla okazo, kaj ne tute senbaza en la realo. Ni vivas en mondo tre malsama ol tiu de Zamenhof, kie, multasence, la subteno de Google ja kompareblas kun la subteno de iu s\u0302tato. Egale por Duolingo, por Vikipedio, ktp.. Multaj homoj komparas Facebook (kiu subtenas Esperanton) kun s\u0302tato lau\u0306 uzantaro, lau\u0306 administrantaro, ktp.."}, {"text_idx": "#000072", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]